OpenLLM-France/wikimedia huggingface dataset:
# Landisme

Landisme és el nom de cert gènere cinematogràfic espanyol que intenta unir la comèdia fàcil amb un cert erotisme de baixa intensitat.
El fenomen conegut en la història del cinema espanyol com a landisme es refereix al seu intèrpret més destacat, Alfredo Landa. Aquest adjectiu denomina a una sèrie de films que va protagonitzar l'actor durant un període de la seva carrera que va des de l'any 1969 fins a l'any 1978 (amb l'estrena de les pel·lícules classificades a Espanya com a S).
Aquest tipus de cinema pertany al gènere de la comèdia. Més específicament al de la comèdia de situació, embolic i que és hereva de la revista de l'època. Un exemple clàssic és No desearás al vecino del quinto, reeixida pel·lícula dirigida per Tito Fernández en 1970.
Aquest tipus de pel·lícules van reflectir, en to de comèdia, els problemes de la societat espanyola en els últims anys del franquisme i els primers de la Transició cap a la democràcia.
Els directors Mariano Ozores, Pedro Lazaga, Luis María Delgado i Fernando Merino van ser prolífics en aquesta etapa i actors com José Luis López Vázquez o José Sacristán eren presents en nombrosos repartiments.
En una roda de premsa el 2007 al Festival de Cinema Espanyol de Màlaga, Alfredo Landa es va mostrar "orgullosíssim" d'haver creat l'anomenat landisme perquè "no hi ha ningú que hagi deixat una cosa tan important com una manera de ser, d'actuar i de veure la vida ".

## Referències

* ↑ Landisme a Observatori de neologia

## Enllaços externs

* Declaracions de l'actor recollides pel diari 20 Minutos
# Crispí Cepió

Crispí Cepió (en llatí Crispinus Caepio) va ser un magistrat romà. Segurament formava part de la família dels Cepió, d'origen plebeu.
Va ser qüestor de Bitínia i va acusar al governador d'aquesta província Grani Marcel de traïció (any 15). Era un agent informador de Tiberi. Probablement és el mateix Cepió esmentat per Plini el Vell que diu que va escriure un tractat sobre botànica.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 535.
# Červenica

Červenica és un poble i municipi d'Eslovàquia. Es troba a la regió de Prešov, al nord del país. La primera referència escrita de la vila data del 1427.

## Referències

* ↑ «Prešovský kraj (Slovakia): Districts, Towns and Municipalities - Population Statistics, Charts and Map». [Consulta: 28 desembre 2021].
# Arakhin

Arakhin (en hebreu: מסכת ערכין) (transliterat: Masekhet Arakhin) és el cinquè tractat de l'ordre de Kodaixim de la Mixnà i el Talmud. El tractat tracta principalment sobre el llibre de Levític 27, el tema del qual és l'avaluació de les persones, els animals i la terra, el valor de la qual va ser donat al Temple. El valor d'una persona es fixa segons el llibre de Levític, i dependrà del gènere i l'edat de la persona. Una persona pot dedicar al Temple el valor d'un animal o d'una propietat, temes que també es tracten a Levític 27. També hi ha lleis en aquest tractat sobre la venda de la propietat ancestral, un tema tractat a Levític 25.

## Capítols

Els capítols de l'1 al 6 estan basats en el llibre de Levític 27:1-8, i tracten sobre la promesa de donar una ofrena com a part de la dedicació del Temple, així com de donar altres regals i tresors al Temple. Els capítols 7 i 8 expliquen la donació al Temple d'un camp que una persona ha heretat com es deriva de Levític 27:16-25. El capítol 8 tracta sobre Levític 27:28-29, mentre que el darrer capítol tracta sobre les lleis dels camps ancestrals, i sobre les cases situades a les ciutats emmurallades, i com són redimides segons Levític 25:25-34.

## Referències

* ↑ «Enciclopèdia jueva de 1906» (en anglès).
# Erina Yamane

Erina Yamane (山根 恵里奈, 20 de desembre de 1990) és una futbolista japonesa.

## Selecció del Japó

Va debutar amb la selecció del Japó el 2010. Va disputar 26 partits amb la selecció del Japó. Ha disputat Copa del Món de 2015.

## Estadístiques

Selecció del Japó :
| Anys | Partits | Gols |
| 2010 | 1 | 0 |
| 2011 | 0 | 0 |
| 2012 | 0 | 0 |
| 2013 | 3 | 0 |
| 2014 | 9 | 0 |
| 2015 | 5 | 0 |
| 2016 | 3 | 0 |
| 2017 | 2 | 0 |
| Total | 23 | 0 |

## Referències

* ↑ 2010, 2013, 2014, 2015, 2016, 2017 Japan Football Association(japonès)

## Enllaços externs

* Erina Yamane, Fitxa a Soccerway
# Ridgeland

«Ridgeland» té aquests significats:

## Vegeu també

* Richland (desambiguació)
# Turó d'en Segarra

El Turó d'en Segarra és una muntanya de 326 metres que es troba entre els municipis de Barcelona, a la comarca del Barcelonès i de Montcada i Reixac, a la comarca del Vallès Occidental.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ernutet (cràter)

Ernutet és un cràter sobre la superfície del planeta nan Ceres, situat amb el sistema de coordenades planetocèntriques a 55.75 ° de latitud nord i 50.93 ° de longitud est. Fa un diàmetre de 53.4 km. El nom va ser fet oficial per la UAI el 21 de setembre del 2015 i fa referència a Renenutet, deessa de la collita de la mitologia egípcia.

## Referències

* ↑ "Ernutet (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Landivisiau

Landivisiau (en bretó Landivizio) és un municipi francès, situat a la regió de Bretanya, al departament de Finisterre. L'any 2006 tenia 8.731 habitants. A l'inici del curs 2007 el 8,8% dels alumnes del municipi eren matriculats a la primària bilingüe.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 5.583 | 6.174 | 7.605 | 7.964 | 8.254 | 8.751 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| -2001 | Charles Miossec | |
| 2001- | Georges Tigreat | UMP |

## Personatges il·lustres

* Xavier Grall, escriptor bretó en francès.

## Referències

* ↑ (francès) Ofis ar Brezhoneg: Enseignement bilingue
# Crispí (poeta)

Crispí, en llatí Crispinus fou un personatge romà ridiculitzat per Horaci com a mal poeta en una de les seves Sàtires. Horaci li va donar el renom d'Aretalogus (narrador de faules).
Diu també que Crispí era un mal filòsof, i va escriure versos contra la filosofia estoica. Alguns pensen que el nom era fictici i usat per Horaci per ridiculitzar als mals poetes.

## Referències

* ↑ 1.Crispinus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 891
# 225
## Esdeveniments

* Hua To realitza la primera operació quirúrgica coneguda amb anestèsia.

## Naixements

* 20 de gener: Gordià III, emperador romà (m. 244).

## Necrològiques

* Xiahou Shang, general xinès de Cao Wei

## Referències

* ↑ Mair, Victor H. «The Biography of Hua-t'o from the "History of the Three Kingdoms"». A: Victor H. Mair. The Columbia Anthology of Traditional Chinese Literature. Columbia University Press, 1994, p. 688–96.
# Antonio Vega. Tu voz entre otras mil

Antonio Vega. Tu voz entre otras mil és una pel·lícula documental espanyola del 2014 dirigida per Paloma Concejero on presenta un relat íntim i personal sobre el cantant i compositor espanyol Antonio Vega. No va estar buit de polèmica, ja que la família del cantant manifestà que es va sentir manipulada i hom va arribar a dir que s'havia iniciat un procés de "beatificació" del cantant.

## Sinopsi

Es tracta d'una obra coral, rodada durant quatre anys en els quals l'escriptor Bosco Ussía va gravar la veu d'Antonio Vega revelant aspectes desconeguts de la seva vida i personalitat que mai abans havia desvetllat, així com records i desitjos, gravacions i fotografies inèdites. També hi apareixen els testimonis de la seva mare, els seus germans i la seva esposa, així com la seva banda i un reduït grup d'amics.

## Crítiques

| « | "La directora mescla amb cura i rigor en una enlluernadora labor de muntatge l'ingent material que hi ha del músic mort (...) un treball magnífic" | » |
| — Javier Ocaña: Diari El País |||
| « | "Documental precís i sensible sobre una figura imprescindible del pop espanyol (...) Puntuació: ★★★★ (sobre 5)" | » |
| — Manuel Piñón: Cinemanía |||
| « | "La cinta és el retrat d'un drogodependent que tocava la guitarra i componia, no la d'un gran músic que tenia les seves addiccions" ... "No hi ha testimoniatges de detractors, ni de crítics que li valorin amb matisos, ni de músics en les seves antípodes estètiques." | » |
| — Víctor Lenore, El Confidencial |||

## Nominacions

A les Medalles del Cercle d'Escriptors Cinematogràfics de 2014 fou nominada al millor documental.

## Referències

* ↑ Diego Manrique escribe sobre el polémico documental de Antonio Vega, efeeme.com
* ↑ El talento y el tormento, El País, 15 de maig de 2014
* ↑ Antonio Vega: Tu voz entre otras mil a Cinemanía, 16 de maig de 2014
* ↑ Antonio Vega: mitos y certezas cinco años después, El Confidencial, 11 de maig de 2014
* ↑ «Premios del CEC a la producción española de 2014». Círculo de Escritores Cinematográficos. Arxivat de l'original el 2020-01-23. [Consulta: 6 setembre 2019].
# Eleccions presidencials de Corea del Sud de 2022

El 9 de març de 2022 es van celebrar eleccions presidencials a Corea del Sud. Segons la constitució sud-coreana, els presidents estan limitats a un únic mandat de cinc anys, cosa que significa que l'actual president Moon Jae-in no podia presentar-se a un segon mandat. El candidat de l'oposició, Yoon Suk-yeol, del Partit del Poder Popular, va guanyar les eleccions, derrotant al candidat Lee Jae-myung, del Partit Democràtic.
En les eleccions presidencials més renyides de la història de Corea del Sud, Yoon va ser el més votat en general i en les zones clau de Seül, però va perdre en Gyeonggi-do i Inchon.

## Sistema electoral

El president de Corea del Sud és elegit mitjançant un sistema de votació pluralista a una sola volta, amb un mandat de cinc anys. Els presidents en exercici i els anteriors no poden optar a la reelecció.

## Eleccions

Tots dos partits principals van celebrar unes eleccions primàries inusualment intenses. Després de la nominació de Lee Jae-myung, el candidat del Partit Democràtic, Lee Nak-yon, que va quedar en segon lloc, va demanar una apel·lació dels resultats, fins que es va veure obligat a concedir. En el PPP, el candidat favorit, Yoon, i el president del partit, Lee Jun-seok, es van enfrontar amb freqüència per l'actuació de Yoon i la seva aparent apatia en els debats amb altres candidats. El Partit Popular va nominar a Ahn Cheol-soo i el Partit de la Justícia a Sim Sang-jung.
La desigualtat econòmica, la recuperació de la pandèmia de COVID-19, el sentiment antifeminista i els problemes d'habitatge van ser temes destacats durant les eleccions. Els analistes van observar un augment de la polarització política, una baixa popularitat sense precedents entre els candidats, lluites internes en els dos principals partits polítics, així com un to negatiu o divisiu durant tota la campanya. Després de debatre durant algun temps una possible fusió, Ahn va retirar la seva campanya el 3 de març, sis dies abans de les eleccions, i va fer costat a Yoon.

## Referències

* ↑ Hyun-woo, Nam «Yoon Suk-yeol wins presidential election». Korea Times, 09-03-2022 [Consulta: 9 març 2022].
* ↑ «Live Updates: Opposition's Yoon Wins Tight Race for South Korean Presidency». The New York Times, 09-03-2022.
* ↑ «IFES Election Guide | Elections: South Korea President 2017», 2017.
* ↑ «(LEAD) Opposition parties' merger talks end in failure: Ahn». Yonhap News Agency, 16-08-2021.
* ↑ «Ahn says merger talks have failed while Yoon insists he is working on it». The Korea Herald, 25-02-2022.
* ↑ «S. Korean conservatives unify as 1 leaves presidential race». Associated Press, 03-03-2022.
# Ridgeland (Carolina del Sud)

Ridgeland és una població dels Estats Units a l'estat de Carolina del Sud. Segons el cens del 2000 tenia 2.518 habitants.

## Demografia

Segons el cens del 2000, Ridgeland tenia 2.518 habitants. La densitat de població era de 403,4 habitants/km².
Per edats la població es repartia de la següent manera: un 14,9% tenia menys de 18 anys, un 16,6% entre 18 i 24, un 44,5% entre 25 i 44, un 15,8% de 45 a 60 i un 8,2% 65 anys o més.
L'edat mediana era de 33 anys. Per cada 100 dones de 18 o més anys hi havia 338,2 homes.
La renda mediana per habitatge era de 27.679 $ i la renda mediana per família de 37.647 $. Els homes tenien una renda mediana de 21.900 $ mentre que les dones 20.938 $. La renda per capita de la població era de 7.394 $. Entorn del 20% de les famílies i el 24,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Ridgeland». American Fact Finder. Oficina del Cens dels Estats Units, 12-01-2010.
* ↑ «Fact Sheet- Ridgeland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 11 agost 2010].
# Udobni

Udobni - Удобный (rus) és un possiólok de la República d'Adiguèsia, a Rússia. Es troba a la vora del Bélaia. És a 5 km al nord de Tulski i a 8 km al sud de Maikop.
Pertany al possiólok de Sovkhozni.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Estructura dels districtes electorals del raion de Maikop (en rus)
# Emilio Portes Gil

Emilio Cándido Portes Gil va néixer a Ciutat Victoria, Tamaulipas, el 3 d'octubre de 1891. Va ser president interí de Mèxic de 1928 a 1930. Va morir en la Ciutat de Mèxic el 10 de desembre de 1978.
Portes Gil va estudiar a l'Escola Normal de la seva ciutat d'origen i va exercir el magisteri de 1910 fins a 1912. També va estudiar a l'Escola Lliure de Dret i el 1918 va ocupar la Secretaria de Govern del seu estat natal, i després del triomf de la rebel·lió d'Agua Prieta va ser elegit diputat i es va convertir en líder de la càmera. Va ser consultor de Governació, governador de Tamaulipas, diputat, president del Partido Social Cooperatista el 1923 i un dels caps de campanya del general Callis el 1924, i a la mort d'Obregón el 1928 s'obstinava com a secretari de Governació i va ser designat president interí amb la consigna de convocar a noves eleccions, que durant la seva gestió va posar fi a la Guerra Cristera; en un altre ordre, va concedir l'autonomia a la Universitat Nacional. I després de complir el seu període de govern va ocupar la presidència del Partit Nacional Revolucionari, sent procurador de la República i president de la Comissió Nacional Bancària.

## Referències

* ↑ Biblioteca Digital UANL, Nuevo León, México, 1933 (castellà)
* ↑ Instituto Nacional de Estudios Históricos de México, San Ángel, México, D.F (INEHRM) (castellà)
* ↑ Gobernates de México, Panorama Editorial, 1985 (castellà)
* ↑ Gobernates de México, Editorial Universo, México, 1988 (castellà)
* ↑ Diccionario Porrúa de Historia, Biografía y Geografía de México, Porrúa, México, 1971 (castellà)
* ↑ Resumen Histórico de los Gobernanes de México, Escorpio, S.A. de C.V., México, 1989 (castellà)
# Crios

En la mitologia grega, Crios (en grec antic: Κρεῖος Kriōs, ‘anyell', ‘amo') era el déu dels ramats, i potser dels saqueigs. Era un dels titans, fills d'Urà i Gea. Junt amb Euríbia va ser pare d'Astreu, Pal·lant i de Perses. Segons Pausànies, va ser pare de Pitó. Participà en la guerra entre els titans i els déus olímpics (la Titanomàquia). Després que Zeus, líder dels olímpics, demanés ajuda a Gea i aquesta li digués que havia d'alliberar els ciclops i els hecatonquirs, els titans van ser derrotats i Crios llençat al Tàrtar, la part més profunda de l'inframón, junt amb els seus germans. És el tità menys desenvolupat de tots i destaca sobretot per la seva descendència i afiliació grupal.

## Personatges contemporanis

* Crios és un dels tres titans amb qui Xena es troba en l'episodi 7 de la temporada 1 de Xena: La princesa guerrera, anomenat «Els Titans».
* Crios és el nom d'un personatge fictici que té el càrrec de teòcrata de l'Atlàntida en el joc d'ordinador Age of Mythology: the Titans, i en què també s'anomena així el mateix Tità amb aquest nom.

## Referències

* ↑ Pausànies. Descripció de Grècia, X, 6, 5
* ↑ Apol·lodor. Biblioteca, I, 1, 3; 2, 2

## Bibliografia

* Gran part del contingut d'aquest article ha estat traduït lliurement del corresponent article de la Wikipedia en anglès i en castellà.
* Per normalitzar correctament al català els termes i noms: Crios, titans, Titanomàquia, Gea, Urà, ciclops, Pausànies, Pitó i Astreu.
GREC.CAT [en línia]: L'Hiperenciclopèdia Arxivat 2016-05-15 at the Portuguese Web Archive. Barcelona: Enciclopèdia Catalana, c2007. [Consulta: 9 febrer 2007].
* Per normalitzar correctament al català el nom: Euríbia.
Bigues, Jordi. "James E. Lovelock: el preu de la independència". Medi Ambient: tecnologia i cultura. Núm. 30, octubre 2001. <http://www.gencat.net/mediamb/revista/rev30-7.htm> [Consulta: 9 febrer 2007].
* Per normalitzar correctament al català el nom: Perses.
Ferecides d'Atenes Histories [en línia]. <http://seneca.uab.cat/antiguitat/PAMIAS/ARXIUS/Pherecyd.%20fr.%201-47.pdf%5BEnllaç+no+actiu%5D> [Consulta: 12 febrer 2007].
* Per normalitzar correctament al català el terme: hecatonquirs.
El naixement i la infància de Zeus:el text clàssic. [Consulta: 12 febrer 2007].

## Enllaços externs

* Theoi Project, Krios (anglès).
Viccionari
# 224 aC

El 224 aC va ser un any del calendari romà prejulià. Durant la República i l'Imperi Romà, era conegut com a any del consolat de Torquat i Flac (o també any 530 ab urbe condita). L'ús del nom «224 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Imperi Selèucida

* Antíoc III, rei selèucida, nomena Alexandre sàtrapa de Pèrsida, i al seu germà Moló sàtrapa de Mèdia.

### Àsia Menor

* Inici del regnat d'Ariarates IV a Capadòcia quan encara és un infant, a la mort del seu pare Ariarates III. Regna durant uns 57 anys.

### Antiga Grècia

* Aliança entre Arat de Sició, cap de la Lliga Aquea i Antígon III Dosó, rei de Macedònia, contra Cleòmenes III d'Esparta, que, amb els etolis, lluitava a favor de la Lliga Etòlia.
* Corint es revolta contra Esparta i s'uneix a la Lliga Aquea. Es converteix en el seu membre més influent.
* Cleòmenes III assetja Sició que es manté lleial a Arat. Arat reuneix les seves forces i passa a Eubea per presentar-se amb l'exèrcit a l'istme de Corint. Cleòmenes III aixeca el setge de Sició i va a defensar Corint, però Arat s'apodera d'Argos on la guarnició espartana queda assetjada a la ciutadella.
* Es funda de nou la Lliga de Corint a iniciativa d'Antígon III Dosó, formada per una aliança entre Macedònia i la Lliga Aquea contra Esparta. A més d'aquests dos estats aliats, també s'hi uneixen els epirotes, els focidis, els beocis, els acarnanis, els locris d'Opunt i els grecs sota domini macedònic, els tessalis i els eubeus.

### Antiga Roma

* Aquest any són elegits cònsols Tit Manli Torquat i Quint Fulvi Flac.
* Els dos cònsols fan la guerra contra els gals ínsubres, al nord d'Itàlia, que encara estaven revoltats. Són els dos primers generals romans que travessen el riu Po amb l'exèrcit.

## Necrològiques

* Ariarates III, rei de Capadòcia, possiblement de mort natural (data aproximada) Puja al tron el seu fill Ariarates IV.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Polibi. Història, V, 40
* ↑ Justí. Justini Historiarum Philippicarum, XXIX, 1
* ↑ Polibi. Història, IV, 2
* ↑ Polibi. Història, II, 45
* ↑ Polibi. Història, II, 42
* ↑ Polibi. Història, IV, 6
* ↑ Will, Edouard. Histoire politique du monde hellénistique, 323-30 av. J.-C.. París: Seuil, 2003, p. 389. ISBN 9782020603874.
* ↑ Joan Zonaràs. Compendi d'història, VIII, 18
* ↑ Polibi. Història, II, 31
# Antonio Vargas-Zúñiga y Montero de Espinosa

Antonio de Vargas-Zúñiga y Montero de Espinosa (Almendralejo, 5 de març 1904 - Madrid, 20 de juny de 1983) fou un aristòcrata i historiador espanyol, marquès de Siete Iglesias i acadèmic de la Reial Acadèmia de la Història.

## Biografia

Fill dels aristòcrates José de Vargas-Zúñiga y Golfín i Josefa Montero de Espinosa y Chaves, aconseguí el marquesat el 1918 gràcies a una concessió del rei Alfons XIII. Es casà en primeres noces amb María del Milagro Sanchiz y Arróspide, filla del marquès del Vasto, i en segones amb Josefina Carlota Pignatelli y Maldonado. Fou cavaller de la Real Maestranza de Caballería de Sevilla, cavaller gran creu de justícia de la Sagrat Orde Militar Constantinià de Sant Jordi, cofundador de la Real Asociación de Hidalgos de España, acadèmic de nombre de la Reial Acadèmia de la Història des de 1973 (on va indexar la Col·lecció Salazar Castro) i president de la Reial Acadèmia d'Extremadura de les Lletres i de les Arts.

## Referències

* ↑ Antonio Vargas-Zúñiga y Montero de Espinosa a geneall.net
* ↑ Jaime de Salazar y Acha. Estudio histórico sobre una familia extremeña, los Sánchez Arjona, 2001, p.227.
# Ridgely (Tennessee)

Ridgely és una població dels Estats Units a l'estat de Tennessee. Segons el cens del 2000 tenia 1.667 habitants.

## Demografia

Segons el cens del 2000, Ridgely tenia 1.667 habitants, 673 habitatges, i 461 famílies. La densitat de població era de 906,5 habitants/km².
Dels 673 habitatges en un 28,4% hi vivien nens de menys de 18 anys, en un 45,3% hi vivien parelles casades, en un 19,6% dones solteres, i en un 31,5% no eren unitats familiars. En el 28,7% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,8% tenia menys de 18 anys, un 6,7% entre 18 i 24, un 24,2% entre 25 i 44, un 23,9% de 45 a 60 i un 21,3% 65 anys o més.
L'edat mediana era de 41 anys. Per cada 100 dones de 18 o més anys hi havia 69,8 homes.
La renda mediana per habitatge era de 20.675 $ i la renda mediana per família de 26.607 $. Els homes tenien una renda mediana de 23.625 $ mentre que les dones 20.169 $. La renda per capita de la població era de 12.176 $. Entorn del 24,5% de les famílies i el 26,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ridgely». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Ridgely». American Fact Finder. Oficina del Cens dels Estats Units, 12-01-2010.